google/wiki40b huggingface dataset:
Spôsobilosť na právne úkony

Spôsobilosť na právne úkony alebo spôsobilosť právne konať (v rokoch 1950 – 1964 aj : svojprávnosť – podrobnosti pozri nižšie) je aktívna stránka právnej subjektivity. Rozumieme ňou teda spôsobilosť fyzických alebo právnických osôb vlastným právnym konaním a vo vlastnom mene nadobúdať, meniť alebo rušiť oprávnenia a brať na seba povinnosti, čiže zakladať, meniť alebo rušiť právne vzťahy.

Charakteristika

Spôsobilosť fyzických osôb právne konať môže determinovať vek, duševné zdravie, vzdelanie či profesia, štátne občianstvo. Spôsobilosť na právne úkony v plnom rozsahu na Slovensku nadobúdajú fyzické osoby dovŕšením 18. roku alebo osoby staršie ako 16 rokov, ktoré majú povolenie súdu na uzavretie manželstva. Maloletí majú obmedzenú spôsobilosť len na také právne úkony, ktoré sú primerané rozumovej a vôľovej vyspelosti zodpovedajúcej ich veku. 
Plnoletej osobe možno vo výnimočných prípadoch obmedziť spôsobilosť právne konať, a to len súdnym rozhodnutím v dôsledku duševnej poruchy alebo nadmerného požívania alkoholických či iných omamných látok. Konajú za nich zákonní zástupcovia alebo súdom určení opatrovníci. Právne úkony osoby pozbavenej právne konať sú absolútne neplatné.
Právnické osoby majú aktívnu a pasívnu stránku právnej subjektivity časovo totožnú, teda spolu so spôsobilosťou mať práva a povinnosti nadobúdajú aj spôsobilosť na právne úkony. Ich právna spôsobilosť je obmedzená predmetom ich činnosti alebo určená zákonom.
So spôsobilosťou na právne úkony je spätá deliktuálna spôsobilosť, teda povinnosť subjektu právneho vzťahu niesť právnu zodpovednosť a s ňou spojené právne následky za prípadné zavinené protiprávne konanie.

Termín svojprávnosť

Do roku 1950 svojprávnosť (pokiaľ ide o tu preberaný kontext) v Česko-Slovensku znamenala spôsobilosť k právnym činom (nem. Handlungsfähigkeit), t.j. súhrnné označenie pre spôsobilosť na právne úkony a deliktuálnu spôsobilosť. Česko-slovenský občiansky zákonník z roku 1950 význam termínu svojprávnosť obmedzil na spôsobilosť na právne úkony a česko-slovenský Občiansky zákonník z roku 1964 (platný na Slovensku dodnes) termín svojprávnosť úplne prestal používať a hovorí už len o spôsobilosti na právne úkony. 
V Česku bol novým Občianskym zákonníkom termín spôsobilosť na právne úkony (po česky způsobilost k právním úkonům) znova nahradený historickým termínom svojprávnosť (po česky svéprávnost), a to s účinnosťou od roku 2014. 
V Rakúsku naopak historický termín svojprávnosť (po nemecky Eigenberechtigung) s účinnosťou od leta 2018 vyhodili z textu Všeobecného občianskeho zákonníka a nahradili ho tam termínmi spôsobilosť na rozhodovanie (po nemecky Entscheidungsfähigkeit), resp. v niektorých kontextoch termínom plnoletosť (po nemecky Volljährigkeit). V niektorých ďalších rakúskych právnych predpisoch a v právnej teórii sa však termín svojprávnosť naďalej používa, a to vo význame (úplná) spôsobilosť k právnym činom.
Oye-et-Pallet

Poloha

Obec má rozlohu 10,45 km². Najvyšší bod je položený 1 046 m n. m. a najnižší bod 841 m n. m.

Obyvateľstvo

Počet obyvateľov obce je 689 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sadrovec

Charakteristika

Sadrovec vytvára tabuľkovité kryštály, často zdvojčatené. Tento minerál sa však vyskytuje aj v zrnitej alebo vláknitej podobe. Sadrovec býva bezfarebný, biely, sivý, zelenkavý, žltkastý až hnedý. Je to priehľadný až nepriehľadný minerál, má sklený lesk, celistvé formy sú matné, vláknitá forma má lesk hodvábny. Vryp sadrovca je biely.

Vznik

Tvorí sa ako evaporit v okolí termálnych prameňov a vzniká aj v usadených horninách. Niekedy nachádzame kryštály sadrovca aj spolu s inými minerálmi na rudných žilách, aj tu však má sekundárny pôvod.

Poznávanie

Sadrovec je veľmi mäkký, rozpúšťa sa v kyselinách, veľmi mierne sa rozpúšťa dokonca vo vode.

Výskyty na Slovensku

Novoveská Huta (Slovenské rudohorie), Vlkanová (pri Banskej Bystrici), Banská Štiavnica (sekundáry), a mnohé menšie výskyty.
Serhij Kolubajiv

Životopis

Narodil sa v Novej Ušici na Ukrajine. Tu navštevoval i základnú školu. Potom v rokoch 1912 - 1918 pokračoval v štúdiu na strednej poľnohospodársko - priemyselnej škole v Kamenci Podolskom na Ukrajine. V rokoch 1918 - 1920 absolvoval štyri semestre Prírodovedeckej fakulty Kameneckej ukrajinskej univerzity. V rokoch 1921 - 1922 prestúpil na prírodovedecko-matematickú fakultu Varšavskej univerzity v Poľsku. Svoje vysokoškolské štúdium ukončil v rokoch 1922 až 1927 na území Česko-Slovenska. 1. apríla roku 1929 nastúpil ako volontér v Státním výzkumném ústavu pro ochranu lesů v Prahe. Tu od 1. júna roku 1930 pracoval ako pomocná vedecká sila. Pôsobil tu postupne v rôznom pracovnom zaradení - od odborného úradníka až po samostatného vedeckého pracovníka. Tu pôsobil až do svojho odchodu na dôchodok 1. októbra 1958.

Entomologické aktivity

Entomológii sa začal venovať v roku 1913, ešte počas stredoškolských štúdií. Neskôr s prestávkami pokračoval v štúdiu entomológie i počas svojich vysokoškolských štúdií až do roku 1927. Pôvodne sa spočiatku venoval blanokrídlovcom (Hymenoptera) a to prevažne čeľadi lumkovitých (Ichneumonidae) a lumčíkovitých (Braconidae). V tomto období spolupracoval s viacerými významnými česko-slovenskými odborníkmi na rad blanokrídlovcov. Od roku 1929 sa inžinier Kolubajiv začal zaoberať štúdiom hmyzu pre potreby činnosti lesníckeho ústavu. Zameral sa na ďalšie druhy hmyzu, predovšetkým na škodcov. Vlastnú zbierku hmyzu si nebudoval, ale všetok ním nazbieraný materiál bol uložený v centrálnej zbierke Výzkumného ústavu lesního hospodařství a myslivosti ve Zbraslavi - Strnadech. Jeho práce, ktoré publikoval mali význam i pre potreby slovenských entomológov, hlavne pre odborníkov na lesnícku entomológiu. Mnohé svoje práce publikoval sám, ale spolupracoval tiež aj s inými významnými entomológmi tohto obdobia, napr. s prof. Juliusom Komárkom, prof. A. Kalandrom, J. Kudlerom a pod. Svoje kratšie práce publikoval v mnohých lesníckych, entomologických, zoologických a poľnohospodárskych periodikách, ale i v zborníkoch vedeckých prác Výzkumného ústavu lesního hospodářství.
Midwest (USA)

Midwest (doslova Stredozápad) je región Spojených štátov, ktorý zahŕňa štáty Illinois, Indiana, Iowa, Kansas, Michigan, Minnesota, Missouri, Ohio, Nebraska, Severná Dakota, Južná Dakota a Wisconsin. V roku 2010 tu podľa sčítania ľudu žilo 66 927 001 obyvateľov. Je to geografické a populačné centrum Spojených štátov. Región sa delí na East North Central States (hlavne Great Lakes States) a West North Central States (hlavne Great Plains States), hoci Minnesota, ktorá patrí medzi West North Central states, nepatrí medzi Great Plains states.
Najväčšie mesto regiónu je Chicago, nasleduje Detroit a Indianapolis. Ďalšie dôležité mestá sú Cincinnati, Cleveland, Columbus, Des Moines, Kansas City, Madison, Milwaukee, Minneapolis, Omaha, St. Louis a Wichita.
Termín Midwest sa používa vyše 100 rokov. Ďalšie označenia sú "Northwest" alebo "Old Northwest" (podľa Northwest Territory), "Mid-America," alebo "Heartland".
Artemidóros z Thyateiry

Artemidóros (starogr. Ἀρτεμίδωρος) bol olympijský víťaz v behu na jedno stadion v 1. storočí pred Kr.
Artemidóros z lýdskej Thyateiry bol na 193. olympijských hrách v roku 8 pred Kr. korunovaný olivovým vencom za víťazstvo v behu na jedno stadion. Olympijské víťazstvo Artemidóra uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval hlavne z písomností Iulia Africana, autora diel, zachovaných len fragmentálne.
Blegny

Obyvateľstvo

Blegny má približne 13 135 obyvateľov (2010).
Dolinka pod Váhou

Názov

Je odvodený z polohy pod  sedlom Váha.  Maďarské a nemecké pomenovanie vzniklo v roku 1878 z návrhu Uhorského karpatského spolku. Mal pripomínať, že Ján Hunfalvy vystúpil v roku 1856 z dolinky na sedlo.

Turistika

– po modrej značke od rázcestia pri Popradskom plese do Mengusovskej doliny ku rázcestiu nad Žabím potokom (35 min, ↓25 min), odtiaľ po červenej značke cez Dolinku pod Váhou (od Popradského plesa 3h, ↓2.15h) ku Chate pod Rysmi.
Vladimir Ivanovič Nemirovič-Dančenko

Život a dielo

Nemirovič-Dančenko sa narodil v Ozugrety v Gruzínsku v roku 1858. Ako mladík hrával v ochotníckych krúžkoch v Tbilisi. Divadlu sa však naplno oddal až po dokončení štúdia matematiky a fyziky na moskovskej univerzite. Obľúbil si Ostrovského hry a rád navštevoval Malé divadlo. Neskôr začal písať divadelné kritiky a hry, ktoré sa aj hrávali v Malom divadle. Začal sa zaujímať aj o réžiu a teoretické otázky súviasace s divadlom. Rozmýšľal nad reformou divadelného umenia, ale chýbal mu partner, s ktorým by mohol prebrať svoje názory a predstavy a neskôr ich uviesť do života. 
Prelomovým rokom v Nemirovičovom-Dančenkovom živote bol rok 1897, keď sa stretol so Stanislavským. Ich spoločný rozhovor v moskovskej reštaurácii Slovanský bazár trval celých 18 hodín. Ich spoločné priateľstvo a plodná divadelná spolupráca pretrvali štyri desaťročia. O rok neskôr spoločne založili Moskovské umelecké všeobecne prístupné divadlo, ktoré od roku 1920 nesie názov Moskovské umelecké akademické divadlo. 
Stanislavskij bol skôr herec a režisér, zatiaľ, čo Nemirovič-Dančenko pôsobil zväčša ako dramaturg a duchovný vodca divadla. Spolupracoval s dramatikmi Antonom Pavlovičom Čechovom a Maximom Gorkým, hercami Oľgou Knipperovou, Ivanom Michajlovičom Moskvinom. Často režíroval hry spoločne so Stanislavským, ale vytovril aj samostatné inscenácie, ktoré vyplynuli zo spolupráce s autormi hier. Vo svetovej premiére uviedol v roku 1902 Gorkého drámu Na dne a Čechovovho Ivanova. Známe su i jeho dramatizácie veľkých ruských diel, napr. Anny Kareninovej.
Režíroval hry ruských klasikov - Ostrovského, Puškina, Tolstého a Turgeneva i nových sovietskych autorov. Ako dramaturg uviedol na javisko hry Ibsena a Hauptmanna. 
V roku 1919 založil Hudobné štúdio, v ktorom inscenoval opery Verdiho a Šostakoviča, s cieľom implementovať hereckú metódu MChaTu v isncenovaní hudobno-dramatikcýh diel. Od roku 1926 štúdio funguje ako samostatné divadlo a nesie meno svojho zakladateľa. 
Po Stanislavského smrti v roku 1938 viedol Nemirovič-Dančenko MChAT sám, až do svojej smrti na jar 1943. Jeho potomkovia dodnes pôsobia v divadle, ktoré založil.
Šibská voda

Šibská voda je potok v hornom Šariši, na území okresu Bardejov. Je to pravostranný prítok Tople, má dĺžku 13 5 km a je tokom VI. rádu.

Prameň

V pohorí Čergov na severnom úpätí Bukového vrchu (1 018,9 m n. m.), v lokalite Lámanisko, v nadmorskej výške cca 825 m n. m.

Smer toku

Po obec Šiba viac-menej na severovýchod, odtiaľ po Bardejovskú Zábavu na sever, na území mesta Bardejov na severoseverovýchod.

Prítoky

Sprava Kľušovský potok, Lukavica, zľava prítok z juhovýchodného úpätia Žobráka (920,7 m n. m.), Richvaldský potok.

Ústie

Ústi do Tople pod vrchom Kopytovka (369,9 m n. m.) na území mesta Bardejov v nadmorskej výške cca 258 m n. m.
Radim Kettner

Životopis

Narodil sa v Prahe. Sám sa považoval za žiaka Františka Slavíka a Cyrila Purkyňu. Oženil sa s geologičkou Máriou Remešovou (* 1900), dcérou moravského paleontológa Maurica Remeša. Roku 1933 tragicky ovdovel, manželka zahynula v Tatrách.
V lete roku 1939, po likvidácii českých vysokých škôl, začal pracovať na štvorzväzkovom diele Všeobecná geológia. 
Roku 1952 sa stal členom Česko-slovenskej akadémie vied. Bol profesorom geológie a riaditeľom geologicko-paleontologického ústavu na Karlovej univerzite v Prahe. Je považovaný za zakladateľa modernej českej geologickej školy a vynikajúceho pedagóga. 
Je autorom okolo 400 pôvodných prác z viacerých vedných geologických odborov, najmä zo všeobecnej geológie, stratigrafie, petrografie, paleontológie, regionálnej geológie, geológie ložísk, tektoniky, geomorfológie, dynamickej geológie a dejín geológie. Jeho životné dielo, štvordielna Všeobecná geológia je uznávaná na celom svete a je považovaná za najsúbornejšie české dielo prvej polovice 20. storočia. Publikoval 10 prác o geológii krasu. Množstvo Kettnerových prác predstavujú praktické posudky v inžinierskej geológii; je autorom a spoluautorom viacerých geologických máp.
Hlavný záujem venoval spočiatku geológii, petrografii a tektonike, ďalej sa zaoberal najmä barrandienom, moravským devónom a kulmom, významne sa podieľal tiež na prieskume Nízkych Tatier a Slovenského krasu. 
Bol členom Klubu česko-slovenských turistov (KČST).
V Prahe 13 je po ňom pomenovaná ulica.
Jarná pieseň

Jarná pieseň je príležitostná báseň, ktorú napísal Janko Kráľ začiatkom roku 1849. Prvýkrát vyšla v roku 1864 v Morave I - redigoval ju Bedřich Rozehnal, Kráľov známy.

Téma

Pieseň vznikla po básnikovom prepustení z väzenia a následnom organizovaní slovenských dobrovoľníkov v Liptove. Odzrkadľuje situáciu slovenského národa počas revolúcie. Autor premieta do básne aj vlastný postoj k jari národov, odsudzuje Viedeň z klamania a Pešť z vraždenia; nabáda slovenský národ k aktívnej účasti v slovenskom povstaní.
Nikolaj Dmitrijevič Zelinskij

Život

Študoval na Univerzite v Odessa a na univeritách v Lipsku a v Göttingene v Nemecku. Zelinskij bol jeden zo zakladateľov teórie organickej katalýzy. Zelinského kráter na mesiaci je pomenovaný na jeho pamiatku.
Saint-Didier-en-Bresse

Poloha

Obec má rozlohu 11,29 km². Najvyšší bod je položený 193 m n. m. a najnižší bod 177 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zuzana Thurzová

Životopis

Národná pracovníčka z Banskej Bystrice-Radvane.
Paul Bertrand

Životopis

Bol synom paleobotanika Charlesa Bertranda (1851 – 1917). Študoval v Lille a štúdium prírodných vied ukončil v roku 1903, doktorát získal v roku 1909. Vyučoval botaniku v Lille a v roku 1927 bolo pre neho zriadené miesto paleobotanika. V roku 1933 získal miesto vyučujúceho komparatívne rastlinnej anatómie v Muséum national d'histoire naturelle.
Abakan

Poloha

Abakan je prístavné mesto ležiace pri ústí rovnomennej rieky do Jeniseja, nachádzajúce sa v Krasnojarskom kraji. Leží v Minusinskej kotline pri juhosibírskej magistrále.

História

Pôvodne malá osada, ktorá sa začala významne rozvíjať po stavbe Sajanskej hydroelektrárne. V jej blízkosti sa vybudoval veľký priemyselný komplex, zameraný na výrobu hliníka a ťažké strojárstvo. V súčasnosti v meste dominuje spotrebný, drevospracujúci a potravinársky priemysel.
Chambornay-lès-Pin

Poloha

Obec má rozlohu 4,85 km². Najvyšší bod je položený 276 m n. m. a najnižší bod 202 m n. m.

Obyvateľstvo

Počet obyvateľov obce je 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chélieu

Poloha

Obec má rozlohu 10,13 km². Najvyšší bod je položený 607 m n. m. a najnižší bod 374 m n. m.

Obyvateľstvo

Počet obyvateľov obce je 655 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reventin-Vaugris

Poloha

Obec má rozlohu 18,4 km². Najvyšší bod je položený 404 m n. m. a najnižší bod 141 m n. m.

Obyvateľstvo

Počet obyvateľov obce je 1 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Julien-en-Saint-Alban

Poloha

Saint-Julien-en-Saint-Alban má rozlohu 10,39 km². Najvyšší bod je položený 697 m n. m. a najnižší bod 98 m n. m.

Obyvateľstvo

Saint-Julien-en-Saint-Alban má 1311 obyvateľov (2009).
Graf vývoja obyvateľstva:
Zdroje: INSEE
Tart-le-Bas

Poloha

Obec má rozlohu 4,66 km². Najvyšší bod je položený 229 m n. m. a najnižší bod 190 m n. m.

Obyvateľstvo

Počet obyvateľov obce je 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virgil Klatt

Virgil Klatt (* 30. august 1850, Temešvár, Rumunsko – † 22. január 1935, Bratislava) bol slovenský pedagóg a fyzik rumunského pôvodu.
Narodil sa 30. augusta 1850 v Temešváre. Po maturite na katolíckom gymnáziu v Bratislave študoval matematiku a fyziku na Filozofickej fakulte viedenskej univerzity ( 1868– 1871), kde mal vynikajúcich pedagógov. Matematiku mu prednášal okrem iných Jozef Maximilián Pecval, u ktorého mladý Klatt počúval aj prednášky z teoretickej fyziky. Základný kurz fyziky viedol Jozef Stefan (objaviteľ Stefanovho-Boltzmannovho zákona) a Josef Loschmidt (ako prvý určil rozmer molekuly) prednášal teóriu tepla, vedenie tepla a hydrodynamiku. Začiatkom sedemdesiatych rokov sa na bratislavskej reálke uvoľnilo miesto profesora fyziky a v r. 1871 naň nastúpil Virgil Klatt ako dočasný profesor. O štyri roky zložil skúšku učiteľskej spôsobilosti pre vyučovanie matematiky a fyziky vo vyšších triedach gymnázií. Na bratislavskej reálke učil až do r. 1919, keď ho nový režim ponechal bez práce i bez dôchodku. Preto pracoval v hodinárskej dielni svojho bývalého žiaka. Na vyššej reálnej škole v Bratislave, ktorá vznikla r. 1850 ako prvá škola nového typu v Uhorsku, Virgil Klatt učil matematiku i fyziku a viedol fyzikálny kabinet. Vďaka jeho úsiliu sa kabinet čoskoro zaradil medzi najlepšie vybavené fyzikálne pracoviská. Pri kabinete Klatt zriadil aj dielňu pre žiakov, za čo sa pokladá za priekopníka polytechnického vyučovania v Uhorsku. Okrem toho sa vo svojom kabinete venoval bádaniu: zaoberal sa fosforescenciou a katódovým žiarením. Vynikajúce hodiny fyziky plné demonštrácií a jasného, hoci aj náročného výkladu, priviedli k fyzike študenta Philippa Lenarda, neskoršieho nositeľa Nobelovej ceny za fyziku. Učiteľ a žiak spolu skúmali fosforescenciu a táto spolupráca trvala niekoľko desiatok rokov. Jej výsledkom boli tri spoločné práce, uverejnené v špičkovom časopise Annalen der Physik und Chemie. Klatt a Lenard zistili, že intenzita a zafarbenie fosforescencie závisí od množstva a typu kovových prímesí (medi, mangánu či bizmutu), že tlak niekedy spôsobuje zmenu farby fosforescencie, zatiaľ čo u niektorých látok ju úplne potláča. Podali tiež svetelno-elektrické vysvetlenie mechanizmu fosforescencie. Skúsenosti a poznatky z tejto spolupráce Lenard neskôr využil pri výskume katódových lúčov a fotoefektu. Na Klattove a Lenardove práce nadviazali v 40. rokoch americkí bádatelia, ktorí vyvíjali obrazovky pre radary. Zomrel 22. januára 1935 v Bratislave.
Josiah Alan Brooks

Kariéra

Narodil sa ako piate zo šiestich detí a vyrastal vo Viktórii. Ako 12-ročný sa začal venovať umeniu. Počas strednej školy začal kresliť a animovať v programoch  Microsoft PowerPoint a Adobe Flash. V roku 2003 sa pridal k spoločnosti Newgrounds a v roku 2006 vydal jeho prvú hru, vytvorenú pomocou Adobe Flash. V 2012 si založil YouTube kanál Draw with Jazza, kde začal vydávať tutoriály ako kresliť človeka, a podrobné štúdiá anatómie človeka. K 7. aprílu má jeho kanál viac než 4 milióny odberateľov a viac než 570 miliónov zhliadnutí.

Osobný život

Je ženatý, má dve deti: syna (* 2015) a dcéru (* 2018).
Hombourg-Budange

Poloha

Obec má rozlohu 15,44 km². Najvyšší bod je položený 338 m n. m. a najnižší bod 182 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sabena

Sabena (akronym oficiálneho francúzskeho názvu Societé Anonyme Belge d'Exploitation de la Navigation Aérienne) bol v rokoch 1923 až 2001 belgický národný letecký dopravca, ktorého domovským letiskom bolo Letisko Brusel. Po bankrote spoločnosti v roku 2001 prevzala vo februári nasledujúceho roka jej majetok spoločnosť SN Brussels Airlines. Tá sa v roku 2007 zlúčila s Virgin Express a odvtedy je pod názvom Brussels Airlines belgickým národným leteckým dopravcom.
Gram na centimeter kubický

Gram na centimeter kubický  je odvodená jednotka sústavy SI pre hustotu, definovaná ako hmotnosť v gramoch delené objemom v centimetroch kubických. Kvôli svojej praktickosti, (lebo sa ňou lepšie pracuje než kilogramom na meter kubický) sa bežne využíva v chémii, na meranie hustoty v látkach.
Oficiálne sa gram na centimeter kubický označuje symbolmi g/cm³ alebo g·cm⁻³.
Kvalifikácia na Majstrovstvá Európy vo futbale 2012 – Skupina I

Článok Kvalifikácia na Majstrovstvá Európy vo futbale 2012 - Skupina I zahrňuje zoznam zápasov a ich výsledkov odohraných v skupine I v rámci kvalifikačných zápasov na ME 2012.
Petrova Ves

Polohopis

Obec leží v západnej časti Slovenska v malej kotline otvorenej západným smerom do Dolnomoravského úvalu k susednému mestu Gbely a rieke Morave. Z ostatných strán ju obklopujú nevysoké pahorky Chvojnickej pahorkatiny, ktoré na severovýchode a východe prechádzajú do kopcov okolo Unína a Holíča. V okolí Petrovej Vsi sa nachádzajú obce Unín, Radimov, Letničie, Smolinské a mestá Gbely, Holíč, Šaštín-Stráže.

Dejiny

Najstarší písomný doklad o obci pochádza z roku 1392. Chotár obce bol však osídlený už dávno predtým. Archeologické nálezy tu dokladajú existenciu keltského a rímsko-barbarského sídliska. Týchto vystriedali Slovania a v 9. a 10. storočí patrilo územie obce k Veľkej Morave. Koncom 11. storočia pripadol chotár Petrovej Vsi k uhorskému štátu.
Traduje sa, že v roku 1093 prišiel do petroveského údolia Peter Varády, uhorský šľachtic, a nazval tam nachádzajúcu sa osadu podľa seba Petrovou Vsou, maďarsky Peterlak, latinsky Petrovilla, nemecky Petersdorf.
Po Varádyovcoch pripadla obec zemanom z rodu Báršoni, Farkaš, Thebery a Boltizár. Od roku 1390 obec Petrova Ves patrila Stiborovi z Beckova. O dva roky neskôr pripadla Coborovcom, majiteľom holíčskeho panstva. V roku 1736 prevzali holíčske panstvo aj s Petrovou Vsou Habsburgovci, ktorým patrila až do zrušenia poddanstva, resp. majetky v nej až do roku 1918.
Od konca prvej svetovej vojny, vznikom nového československého štátu nesie Petrova Ves úradný slovenský názov.
Lamentin

Polohopis

Lamentin má rozlohu 65,6 km².

Obyvateľstvo

Lamentin má 15866 obyvateľov (2009).
Graf vývoja obyvateľstva:
Zdroje: INSEE
Marigny-l’Église

Poloha

Marigny-l'Église má rozlohu 38,8 km². Najvyšší bod je položený 618 m n. m. a najnižší bod 270 m n. m.

Obyvateľstvo

Marigny-l'Église má 331 obyvateľov (2009).
Graf vývoja obyvateľstva:
Zdroje: INSEE
Blossius Aemilius Dracontius

Blossius Aemilius Dracontius (455-505) bol rímsky básnik tvoriaci počas vandalskej okupácie severnej Afriky v druhej polovici 5. storočia v Kartágu.

Život

Dracontius pochádzal z bohatej veľkostatkárskej rodiny zo severnej Afriky a získal vzdelanie podľa rímskych štandardov. V mladosti sa popri literárnej tvorbe venoval právnickej praxi. Vandali, ktorý po roku 439, kedy dobyli Kartágo, fakticky kontrolovali túto provinciu, Dracontiovi ponechali jeho majetky. Neskôr si ale básnik vyslúžil nepriazeň vandalského panovníka Gunthamunda, ktorý mu majetok skonfiškoval a uvrhol ho do väzenia, zrejme v súvislosti s panegyrikom, ktorý Dracontius zložil na východorímskeho cisára Zenóna.
Ďalšia Dracontiova tvorba, v ktorej sa objavujú dve diela venované Gunthamundovi – Satisfactio (Zadosťučinenie) a De laudibus Dei (O chválach Božích) - , mu mala zabezpečiť znovuzískanie stratenej kráľovskej priazne. Výsledok jeho snaženia nie je známy, ale možno sa domnievať, že básnik získal slobodu a odišiel z Afriky do Itálie. Poukazoval by na to rukopis obsahujúci niektoré Dracontiove básne, ktorý pochádza z kláštora v Bobbiu.
Bušince

Polohopis

Sú umiestnené v prostredí povodí rieky Ipeľ vo vinohradníckej oblasti s hnedozemou. Obyvatelia sa zaoberajú poľnohospodárstvom. Jediným podnikom potravinárskeho priemyslu je podnik na výrobu cestovín.

Turizmus

Napriek tomu, že obci nie je ešte úplne dobudovaná infraštruktúra, pre turistov je tu možnosť prechádzok v malebnej prírode, cykloturistika, zber húb či pobyt v blízkom termálnom kúpalisku.

Občianska vybavenosť

Obec má vlastné futbalové ihrisko, poštu, kultúrny dom s kinosálou, tiež deväťročnú základnú školu a niekoľko tried v vyučovacím jazykom maďarským, pretože v obci žije pomerne silná maďarská komunita. V obci sa nachádza aj dom smútku s cintorínom a pôsobia tu aj mimovládne organizácie ako Csemadok a Matica slovenská.

Aktivity obce

Miestne orgány obce pravidelne v katastrálnom území obce pravidelne zabezpečujú aktivačné práce, čím napomáhajú zlepšiť situáciu dlhodobo nezamestnaných osôb a snažia sa nájsť zdroje a financie na rekonštrukciu vodovodu a výstavbu kanalizácie. Samozrejme sa snažia aj prilákať do oblasti v spolupráci s okolitými obcami domácich a tiež zahraničných investorov.